„Semmi sem tökéletes az életben. Néha a dolgok egyáltalán nem olyanok, amilyennek szeretném és néha mások negatív energiájának a befolyása alá kerülök. De ha erős és boldog akarok lenni, akkor nem engedhetem meg magamnak, hogy bármire is reagáljak. Nem engedhetem meg magamnak, hogy bármit is a lelkemre vegyek.
A fa árnyékot és nyugalmat ad még annak is, aki a törzsébe vési a nevét. Hasonlóan ehhez, túl kell lépnem az inzultusokon. Amikor a vihar megrázza a fát, a fa nem támad vissza…, nem veszi magára a vihart. Meghajol, és lengedezik,…. és a vihar elmúlik.”
Amikor az emberek kényelmetlenül érzik magukat a változások miatt, akkor reagálnak, kivetítik a problémáikat másokra és azokat okolják, akiket felelősnek vélnek a kényelmetlenségükért. Ez nem ésszerű, de amikor az ember fenyegetve érzi magát, akkor a túlélés eszközeihez folyamodik.
A tolerancia ereje az erő, amivel képes vagy kezelni azt, amit mások rád zúdítanak. Ezzel az erővel képes vagy a másik cselekedetei mögé látni, megérted a szándékukat, ami befolyásolja a viselkedésüket. Ezzel a megértéssel olyan választ adsz, amire a másiknak szüksége van a lelke mélyén, és nem reagálsz meggondolatlanul.
A tolerancia ereje ismeri az együttérzést és a könyörületet, és bölcsen használja. Ezzel az erővel megérted a másikat és kedves leszel hozzá, miközben használod a szembenézés erejét, hogy kezelni tud még az elfogadhatatlan cselekedeteiket is.
A tolerancia ereje megértést ad és éretté tesz.
Megértés… türelem… elfogadás… bátorság